तिब्बती लोग
तिब्बती लोग, जो तिब्बती भाषा में बोड पा (བོད་པ་) कहलाते हैं, तिब्बत और उसके आसपास के क्षेत्रों में मूल रूप से बसने वाले लोगों की मानव जाति है। यह तिब्बती भाषा और उस से सम्बन्धित अन्य तिब्बताई भाषाएँ बोलते हैं और अधिकतर तिब्बती बौद्ध धर्म के अनुयायी हैं। तिब्बत के अलावा इनके समुदाय चीन, भारत, भूटान व नेपाल के पड़ोसी इलाकों में भी रहते हैं।
नगर्त्से ज़िला
नगर्त्से ज़िला (तिब्बती: སྣ་དཀར་རྩེ་རྫོང་, अंग्रेज़ी: Nagarzê County), जिसे चीनी लहजे में नगर्ज़े ज़िला भी कहा जाता है, तिब्बत के ल्होखा विभाग में स्थित एक ज़िला है। यह तिब्बत के दक्षिणपूर्व में स्थित है। यरलुंग त्संगपो नदी और हिमालय इस क्षेत्र की मुख्य भौगोलिक स्थलाकृतियाँ हैं।